C'hwi a zo bet eouliet gant an Hini Santel hag anaout a rit pep tra.  1. Lennadenn tennet eus Lizher kentañ Sant Yann 2,18-21    18 Bugaligoù ! Homañ eo an eur diwezhañ :  klevet hoc'h eus e tle donet an Antikrist ;  ha dre-se ec'h ouzomp ez eo homañ an eur diwezhañ.  19 Eus hon touez-ni ez int aet er-maez,  met ne oant ket eus hon tud,  rak ma vijent bet eus hon tud, e vijent chomet ganimp.  Met ret e oa diskouez  sklaer n'eo ket an holl eus hon tud.  20 C'hwi avat, hoc'h eus bet an olevadur a-berzh an Hini Santel,  hag anaout a rit pep tra.  21 Mar em eus skrivet deoc'h,  n'eo ket dre na oufec'h ket ar wirionez,  met dre m'hec'h anavezit  ha dre na zeu gaou ebet eus ar Wirionez.      SALM 95, 1-2, 11-12, 13    R/ Levenez d'an neñvoù ! Joa d'an douar !    1 Kanit d'an Aotroù ur c'hantik nevez,  Kanit d'an Aotroù, douar a-bezh.  2 Kanit  dezhañ, meulit e anv,  Brudit a zeiz da zeiz ez eo Hor Salver    11 Levenez d'an neñvoù ! Joa d'an douar !  Ra drouzo ar mor gant ar pezh 'zo ennañ,  12 Ra sailho ar maezioù ha kement 'zo enno,  Ra gano holl wez ar c'hoadoù.    13 Dirak an Aotroù, rak o tonet emañ,  O tonet emañ evit gouarn an douar ;  Gouarn a ray ar bed gant reizhded,  Hag ar pobloù hervez ar wirionez.    ALLELOUIA Yn 1, 13  Da gement hini en deus e zegemeret en deus roet ar galloud  da vezañ bugel da Zoue. Allelouia !  AVIEL  Ar Verb a zo en em c'hraet den  Ar penn-kentañ eus an Aviel hervez Sant Yann 1, 1-18  (gwel. oferenn deiz Nedeleg)